Merkezê Îrtîbatî û Çapemenîye yê HPGyî bi eşkerayîyêke nasnameyê gerîlayêkî eşkera kerd û nê pare kerdî:
''Eşkerayîya xo ya 1ê nîsana 2020î de ma dabi eşnawitene ke 22ê adare de herêma Omerya ya Mêrdînî de mabênê artêşa TCyî ya îşxalkere û hêzanê ma de şer qewimîya, netîceya şerî de embazêkê ma şehîd bi. Zanayîşê derheqê embazê ma yê şehîdî de wina yê:
Nameyê Qodî: Argeş
Name û Peyname: Kûtbettîn Saltan
Cayê Bîyayîşî: Amed
Maye-Pî: Turkî-Şehmûz
Tarîx û Cayê Şehadetî: 22ê Adara 2020î / Mêrdîn
Embazê ma Rênas serra 1988î de Amed de keyeyêkê welatperwerî de ame dinya û domanîya xo de Têgêrayîşê Azadîye şinasna. Embazê ma Rênas serra 2011î de tewre gerîlayan bi. Embaz Rênasî bingeyê perwerîya Rayber Apoyî tim xîret kerd ke xo newe ra biaferno û her hêle de bi şerwanêko bitecrûbe. Tim pê cidîyet û qerardarîye wezîfeyê xo ardî ca. Ma sere de keyeyê ercîyayeyî yê embaz Rênasî rê pêro şarê Kurdîstanî yê welatperwerî rê serweşîye wazenê û soz danê ke ma do alaya înan a azadîye berz bikerê.''
